cyanic-selkie/wikianc huggingface dataset:
Ορθόδοξη Εκκλησία της Τσεχίας και Σλοβακίας
Η Ορθόδοξη Εκκλησία της Τσεχίας και Σλοβακίας, είναι η αυτοκέφαλη ορθόδοξη χριστιανική εκκλησία της Τσεχίας και της Σλοβακίας. Η Εκκλησία ιδρύθηκε από τους Αγίους Κύριλλο και Μεθόδιο το έτος 863. Το 1923 από το Οικουμενικό Πατριαρχείο ανακηρύχθηκε η αυτονομία της και ακολούθως το 1998 με κανονική Πατριαρχική και Συνοδική Πράξη ανακηρύχθηκε ως αυτοκέφαλη. Η ονομασία της στα τσεχικά είναι Pravoslavná církev v českých zemích a na Slovensku και στα σλοβακικά Pravoslávna cirkev v českých krajinách a na Slovensku, δηλαδή Ορθόδοξη εκκλησία των τσεχικών χωρών και της Σλοβακίας. Η έδρα του προκαθήμενου της εκκλησίας εναλλάσσεται μεταξύ Πρέσοβ καί Πράγας, ανάλογα με την εθνικότητα του προκαθήμενου. Ο αριθμός των πιστών υπολογίζεται στις 75.000-85.000 με τους πιστούς να ζούνε περίπου μισοί-μισοί σε Τσεχία και Σλοβακία. μικρογραφία|left|Ο άγιος [[Γοράσδος Πάβλικ|επίσκοπος Πράγας Γοράσδος (1879–1942).]] Σημαντική προσωπικότητα που ποίμανε την Εκκλησία αποτέλεσε ο αντιστασιακός επίσκοπος Πράγας Γοράσδος, που μαρτύρησε το 1942 από τους Ναζί και αργότερα αναγνωρίστηκε ως άγιος.
Προκαθήμενος της Εκκλησίας είναι ο Μητροπολίτης Τσεχίας και Σλοβακίας Ραστισλάβος, με έδρα το Πρέσοβ.
Εκκλησιαστικές επαρχίες
thumb|left|200px|Ο ναός Αγίου Γοράσδου ([[Γοράσδος Πάβλικ) στην πόλη Όλομοουτς της Τσεχίας]] Στην Τσεχία:
Στη Σλοβακία:
Εξωτερικοί Σύνδεσμοι
Τσεχίας και Σλοβακίας Κατηγορία:Χριστιανισμός στην Τσεχία Κατηγορία:Χριστιανισμός στη Σλοβακία
Κέλυφος Τόμσον
Το κέλυφος Τόμσον (Thompson shell) ήταν το πρώτο κέλυφος του Unix από τον Ken Thompson και εμφανίστηκε στην πρώτη έκδοση του Unix το 1971. Αν και ήταν ένας απλός διερμηνέας εντολών, που δεν είχε σχεδιαστεί για σενάρια (scripting), εισήγαγε αρκετές καινοτομίες στη γραμμή εντολών και οδήγησε στην ανάπτυξη των επόμενων κελύφων του Unix.
Ιστορία
Το όνομα "κέλυφος" ("shell") για ένα διερμηνέα γραμμής εντολών και η ιδέα ότι το κέλυφος είναι άλλο ένα πρόγραμμα χρήστη έξω από τον πυρήνα του λειτουργικού συστήματος πρωτοεμφανίστηκαν από τον πρόγονο του Unix, το Multics.
Ένα πρώιμο χαρακτηριστικό του κελύφους Τόμσον ήταν μια σύντομη σύνταξη σχετικά με την είσοδο/έξοδο. Στο Multics η ανακατεύθυνση (redirection) της εισόδου ή της εξόδου μιας εντολής απαιτούσε ξεχωριστές εντολές για να αρχίσουν και να σταματήσουν την ανακατεύθυνση ενώ στο Unix μπορούσε κανείς να προσθέσει το σύμβολο < στη γραμμή εντολής, ακολουθούμενο από ένα όνομα αρχείου για είσοδο, ή το σύμβολο > για έξοδο, και το κέλυφος θα ανακατηύθυνε την είσοδο/έξοδο κατά τη διάρκεια της εντολής. Η σύνταξη υπήρχε ήδη στην πρώτη έκδοση του Unix που κυκλοφόρησε το 1971.
Αργότερα προστέθηκε η ιδέα των σωληνώσεων (pipes). Ο Douglas McIlroy πρότεινε να επεκταθεί η σύνταξη της ανακατεύθυνσης ώστε το αποτέλεσμα μιας εντολής να δίνεται σαν είσοδος σε κάποια άλλη εντολή. Η αρχική σύνταξη, όπως περιγράφηκε στο εγχειρίδιο της έκδοσης 3, ήταν:
εντολή1 >εντολή2>
Η σύνταξη αυτή αποδείχτηκε διφορούμενη και μπορούσε να ερμηνευτεί σαν ανακατεύθυνση από ή προς αρχεία. Στην έκδοση 4 άλλαξε και χρησιμοποιούνταν τα σύμβολα | και ^ για τις σωληνώσεις:
εντολή1 | εντολή2
Το παραπάνω είναι ισοδύναμο με το:
command1 ^ command2
Η σύνταξη του κελύφους Τόμσον για ανακατεύθυνση μέσω < και >, και σωληνώσεις μέσω |, έχει αντέξει στο χρόνο και έχει εφαρμοστεί στα περισσότερα άλλα κελύφη του Unix και σε κελύφη γραμμής εντολών άλλων λειτουργικών συστημάτων, όπως του DOS, του OS/2 και των Microsoft Windows.
Αντικατάσταση από άλλα κελύφη
Το κέλυφος αρχικά σχεδιάστηκε με μινιμαλιστικό τρόπο: ακόμα και οι εντολές if και goto, που ήταν απαραίτητες για τον έλεγχο της ροής του προγράμματος, υλοποιήθηκαν σαν ξεχωριστές εντολές. Σαν αποτέλεσμα, ήταν ήδη φανερό από την έκδοση της έκδοσης 6 του Unix (Unix Version 6) το 1975, ότι το κέλυφος Τόμσον δεν αρκούσε για σοβαρό προγραμματισμό.
Εκείνη την περίοδο, οι προγραμματιστές της διανομής "Programmer's Workbench UNIX", και κυρίως ο John Mashey, άρχισαν τις μετατροπές στο κέλυφος Τόμσον για να το κάνουν πιο κατάλληλο για προγραμματισμό. Αποτέλεσμα ήταν το κέλυφος PWB ή κέλυφος Mashey, που περιλάμβανε πιο προχωρημένους μηχανισμούς ελέγχου της ροής και εισήγαγε τις μεταβλητές κελύφους, αν και περιορίστηκε από την ανάγκη να μείνει συμβατό με το κέλυφος Τόμσον.
Τέλος, σαν κύριο κέλυφος, το κέλυφος Τόμσον αντικαταστάθηκε από το κέλυφος Bourne στην έκδοση 7 του Unix (Unix Version 7) και από το κέλυφος C στο 2BSD, το 1979. Επειδή πρακτικά όλα τα σύγχρονα συστήματα Unix και τύπου Unix (Unix-like) αποτελούν απογόνους του V7 και του 2BSD, το κέλυφος Τόμσον δε χρησιμοποιείται πια. Είναι όμως ακόμα διαθέσιμο σαν λογισμικό ανοιχτού κώδικα, ως μέρος διάφορων διανομών πηγαίου κώδικα του Ancient Unix και έχει μεταφερθεί σε πολλά σύγχρονα συστήματα Unix σαν ιστορικό έκθεμα.
Εξωτερικοί σύνδεσμοι
Κατηγορία:Γλώσσες προγραμματισμού σεναρίων Κατηγορία:Κελύφη του Unix
Κογμπαβάν
Το Κογμπαβάν (αρμενικά: Կողբավան) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 115 κατοίκους.
1376
Θάνατοι
Κατηγορία:Έτη
Χατζημιχάλης Νταλιάνης
thumb|Το Φραγκοκάστελλο. Ο Χατζημιχάλης Νταλιάνης (1775 - 18 Μαΐου 1828) ήταν Έλληνας οπλαρχηγός της επανάστασης του 1821 και ηγετική μορφή της επανάστασης στην Κρήτη.
Βιογραφία
Γεννήθηκε στο Δελβινάκι της Ηπείρου το 1775. Σπούδασε στην Ιταλία και ασχολήθηκε αμέσως μετά στην τοπική καπνοβιομηχανία της Τεργέστης, όπου και απέκτησε μεγάλη περιουσία ως επιχειρηματίας. Το όνομά του ήταν Μιχαήλ Χρήστου, όμως επειδή ταξίδευσε στους Αγίους Τόπους και βαπτίστηκε στον Ιορδάνη ποταμό, βαπτίστηκε Χατζής κατά την ελληνική τότε παράδοση.
Εκστρατευτικό σώμα στην Κρήτη
Προς το τέλος του 1827 δέχθηκε πρόσκληση απο εκπρόσωπο των επαναστατημένων Κρητών να μεταβεί στην Κρήτη και να αναλάβει την ηγεσία της επανάστασης εκεί. Ο Νταλιάνης με εκστρατευτικό σώμα 100 ιππέων και περίπου 500 πεζών μετέβη στο νησί στις αρχές του Γενάρη του 1828, με υπαρχηγό τον Βασίλειο Αθανασίου.
Στο μεταξύ ο Αλβανός πασάς της Κυδωνίας Μουσταφά Νταϊλή, που είχε διορισθεί από τον Μωχάμετ Αλή της Αιγύπτου γενικός διοικητής της Κρήτης, συγκέντρωσε τις δυνάμεις του και ετοιμάστηκε να συγκρουσθεί μαζί τους. Όταν πληροφορήθηκε ότι ο Χατζημιχάλης μετακινήθηκε στα Σφακιά, απέστειλε αγγελιοφόρους στους Σφακιανούς, απειλώντας τους να παραμείνουν αμέτοχοι. Στις 8 Μαΐου, μικρό τμήμα πεζών και ιππικού υπό τους Χατζημιχάλη, Αναγνώστη Μανουσογιαννάκη και Στρατή Δεληγιαννάκη κτύπησαν αιφνιδιαστικά σώμα Τούρκων που πήγαινε να ενωθεί με το κύριο σώμα του Μουσταφά. Στη συνέχεια ο Χατζημιχάλης οχυρώθηκε στο Φραγκοκάστελλο.
Στις 17 Μαΐου ο Μουσταφά, επικεφαλής στρατού 8.000 ανδρών, έφτασε στο Φραγκοκάστελλο. Τις πρώτες ώρες η μάχη ήταν αμφίρροπη παρόλη την αριθμητική υπεροχή των οθωμανικών δυνάμεων. Τελικά, ύστερα από λυσσαλέο και άνισο αγώνα οι αμυνόμενοι πραγματοποίησαν έξοδο από το κάστρο. Σχεδόν όλοι οι υπερασπιστές του Φραγκοκάστελλου βρήκαν το θάνατο, μαζί με τον Χατζημιχάλη Νταλιάνη και τον υπασπιστή του, Κυριακούλη Αργυροκαστρίτη.
Οι Δροσουλίτες, ένα οπτικό φαινόμενο που παρατηρείται στον κάμπο του Φραγκοκάστελλου κατά τα τέλη Μάη, έχει καταγραφεί στην τοπική κρητική παράδοση ως σχετιζόμενο με τη Μάχη του Φραγκοκάστελλου.
Εξωτερικοί Σύνδεσμοι
Κατηγορία:Οπλαρχηγοί του 1821
Σέλμα Λάγκερλεφ
Η Σέλμα Λάγκερλεφ (Selma Ottilia Lovisa Lagerlöf, 20 Νοεμβρίου 1858 – 16 Μαρτίου 1940) ήταν Σουηδή συγγραφέας. Αυτό που την έκανε πρωτίστως γνωστή ήταν το συγκινητικό παραμύθι της Το θαυμαστό ταξίδι του Νιλς Χόλγκερσον, το οποίο και της χάρισε το Βραβείο Νόμπελ Λογοτεχνίας το 1909. Ήταν η πρώτη γυναίκα που έλαβε αυτή τη διάκριση. Η ίδια έζησε τα πρώτα της χρόνια στην επαρχία της Σουηδίας, και από μικρή συνήθιζε να γράφει ποιήματα. Σπούδασε παιδαγωγός στη Στοκχόλμη και διορίστηκε δασκάλα το 1885. Εκείνη την περίοδο έγραψε το πρώτο της μυθιστόρημα Το τραγούδι της ζωής—Γιέστα Μπιέρλινγκ, έργο που έπαιξε σημαντικό ρόλο στην αναβίωση του ρομαντισμού στη Σουηδία. Το 1895 έκανε το μεγάλο βήμα να παραιτηθεί από τη διδασκαλία, ώστε να αφοσιωθεί πληρέστερα στη λογοτεχνία. Τα επόμενα χρόνια επισκέφθηκε διάφορες χώρες, όπως την Ιταλία, την Αίγυπτο και την Παλαιστίνη, που συμπλήρωσαν την ήδη πλούσια έμπνευσή της. Το 1914 εξελέγη μέλος της Σουηδικής Ακαδημίας, αλλά ο ψυχολογικός αντίκτυπος που της προκάλεσε ο Α΄ Παγκόσμιος Πόλεμος την έκανε να σταματήσει να γράφει για μερικά χρόνια. Τα έργα της, τα οποία είναι βαθύτατα επηρεασμένα από τις παραδοσιακές σουηδικές ιστορίες, χαρακτηρίζονται γενικά από τη μεγάλη αγάπη της για τη φύση και τον άνθρωπο, καθώς και από την πίστη της ότι το καλό θα θριαμβεύσει επί του κακού.
Εξωτερικοί σύνδεσμοι
Κατηγορία:Σουηδοί λογοτέχνες Κατηγορία:Σουηδοί μυθιστοριογράφοι Κατηγορία:Σουηδοί διηγηματογράφοι Κατηγορία:Βραβευμένοι με Νόμπελ Λογοτεχνίας Λ Κατηγορία:ΛΟΑΤ Χριστιανοί
Άμπελος Καρδίτσας
Ο πληθυσμός της είναι 425 κάτοικοι (απογραφή 2011) και η έκτασή της 17,5 τ.χλμ. Το μεσοσταθμικό υψόμετρο του χωριού είναι 125 μέτρα πάνω από την επιφάνεια της θάλασσας και οι κάτοικοί του ασχολούνται κυρίως με την καλλιέργεια της γης, αλλά και με την κτηνοτροφία. Οι κάτοικοι επίσης δραστηριοποιούνται στον τοπικό «Μορφωτικό Σύλλογο Αμπέλου», ο οποίος διοργανώνει κατά καιρούς διάφορες πολιτιστικές εκδηλώσεις στο χωριό.
Πηγές
Κατηγορία:Χωριά του νομού Καρδίτσας Κατηγορία:Δήμος Σοφάδων
Μωρεγιάν
Το Μωρεγιάν (γαλλικά: Maureilhan, οξιτανικά: Maurelhan) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μωρεγιαναί (γαλλικά: Maureilhanais).
Εξωτερικοί σύνδεσμοι
Κατηγορία:Κοινότητες του Ερώ
Χαλκοαλουμίνιο
Το Χαλκοαλουμίνιο, ή χαλκαλουμίνιο, όπως μαρτυρά και από την ονομασία του είναι κράμα  χαλκού (Cu), και αλουμινίου (Al). Ανάλογα δε της περιεκτικότητα του Al, που όμως δεν υπερβαίνει το 14% κ.β., παράγονται πολλοί τύποι χαλκοαλουμίνιων για διάφορες χρήσεις.
Κατά κανόνα τα χαλκοαλουμίνια εμφανίζουν υψηλή μηχανική αντοχή και καλή αντίσταση στη διάβρωση. Τα καθαρά διμερή κράματα με περιεκτικότητα αλουμινίου μέχρι 8,5% κ.β. παρουσιάζουν μονοφασική δομή. Είναι ιδιαίτερα μαλακτά, κατάλληλα σε ολκή, εξέλαση, σφράγιση ή και βαθιά εκκοίλανση. Λαμβάνουν δε προσδιοριστική ονομασία και με τον αριθμό της εκατοστιαίας περιεκτικότητας αλουμινίου, όπως π.χ. "χαλκοαλουμίνιο 5", που σημαίνει ότι το κράμα αυτό περιέχει 5% Al, ή "χαλκοαλουμίνιο 8", ομοίως.
Στη πραγματικότητα τα χαλκοαλουμίνια προκειμένου να παρουσιάσουν βελτιωμένες μεταλλουργικές ιδιότητες προσμιγνύονται και με άλλα μέταλλα και ειδικότερα με νικέλιο, μαγγάνιο,  σίδηρο, ψευδάργυρο και αρσενικό, λαμβάνοντας ανάλογη επιπρόσθετη ονομασία εξ όσων στοιχείων η περιεκτικότητα είναι μεγαλύτερη από το 0,5 %, παραλείποντας τα άλλα όπως π.χ. χαλκοαλουμινονικέλιο, χαλκοαλουμινομαγγάνιο, ή χαλκοαλουμινοσίδηρος''.
Χρήσεις
Τα χαλκοαλουμίνια χρησμοποιούνται κυρίως ως αντιδιαβρωτκά υλικά. Ειδικότερα τα φερόμενα με περιεκτικότητα 6% αλουμινίου και 2% νικελίου χρησιμοποιούνται στη νομισματοκοπία. Με μεγαλύτερη περιεκτικότητα αλουμινίου χρησιμοποιούνται ευρύτατα στη ναυπηγική, την αεροναυπηγική, σε εξαρτήματα μηχανών θαλάσσης (εσω-εξωλέμβιες) κ.λπ. Τα φερόμενα με προσμίξεις μαγγανίου διευκολύνουν την εν θερμώ κατεργασία και συγκόλληση, ενώ με προσμίξεις σιδήρου χρησιμοποιούνται σε βαρύτερες κατασκευές.
Πηγές
Κατηγορία:Κράματα αργιλίου Κατηγορία:Κράματα χαλκού
Gem TV
Το Gem TV (στυλιζαρισμένο ως GEM TV, περσικά: جم تیوی) είναι όμιλος μετάδοσης δορυφορικών καναλιών ψυχαγωγικού περιεχομένου στην περσική γλώσσα. Η έδρα του ομίλου βρίσκεται στην gem tv dec. 2021 Κωνσταντινούπολη της Τουρκίας. Για να επεκτείνει το κοινό της, ο όμιλος ίδρυσε επίσης διάφορα κανάλια στα αραβικά, κουρδικά και τουρκικά.
2822 Σακατζάβεα
Η Σακατζάβεα (Sacajawea) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά της προς τιμή της Ινδιάνας Σακατζάβεα, οδηγού στην εξερευνητική αποστολή των Λιούις και Κλαρκ (1804-1806) στις βορειοδυτικές ΗΠΑ.
Φυσικά χαρακτηριστικά
Τα φυσικά χαρακτηριστικά της Σακατζάβεα είναι άγνωστα.
Εξωτερικοί σύνδεσμοι-πηγές
Σακατζαβεα
Λερναγκόγκ
Το Λερναγκόγκ (αρμενικά: Լեռնագոգ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 2,189 κατοίκους.
Σημαία της Γαλλικής Πολυνησίας
Η σημαία της Γαλλικής Πολυνησίας καθιερώθηκε το 1984. Τα χρώματά της (κόκκινο και λευκό) υιοθετήθηκαν από τις ιστορικές σημαίες της Ταϊτής. Στον κεντρικό κύκλο απεικονίζεται ένα κανό πάνω από από ένα καλλιτεχνικά σχεδιασμένο έμβλημα για τον ήλιο και τη θάλασσα, κοινός τόπος σε άλλες σημαίες της περιοχής, όπως στη σημαία του Κιριμπάτι. Πέντε μορφές που συμβολίζουν τον τοπικό πληθυσμό συμπεριλαμβάνονται σε άλλες εκδόσεις της σημαίας.
Σημαίες των νησιών που απαρτίζουν το αρχιπέλαγος
Γαλλικη Κατηγορία:Γαλλική Πολυνησία
Σοφοκλής Ευαγγελινός Αποστολίδης
Ο Σοφοκλής Ευαγγελινός Αποστολίδης (1807-1888) υπήρξε διαπρεπής Έλληνας λόγιος του 19ου αιώνα, λεξικογράφος και από τους πρώτους Έλληνες καθηγητές του Πανεπιστημίου Χάρβαρντ.
Βιογραφία
Γεννήθηκε στη Τσαγκαράδα της Θεσσαλίας το 1807. Οι γονείς του πέθαναν όταν ήταν ήδη μικρός και ο θείος του Κωνστάντιος που τον υιοθέτησε κατά το ξέσπασμα της ελληνικής επανάσταση ς του 1821, τον πήρε μαζί του στο Κάιρο καθώς και στο Μοναστήρι της Αγίας Αικατερίνης στο Όρος Σινά. Μετά την διαμονή στην Αίγυπτο, ο Ευαγγελινός Αποστολίδης έγινε μαθητής του Ανθίμου Γαζή το 1828 στη Σύρο όπου είχε μεταφερθεί ο λόγιος των Μηλαιών μετά την έναρξη της επανάστασης. Καλούμενος ο "μικρός Σοφοκλής" από τον Μάγνητα δασκαλό του, θα μεταναστεύσει στις ΗΠΑ το 1829 όπου και θα αρχίσει τις σπουδές του με την οικονομική βοήθεια του ιεραποστόλου Μπριούερ. Το 1842 διορίστηκε υφηγητής της ελληνικής γλώσσας στο Πανεπιστήμιο Χάρβαρντ και το 1860 ανέλαβε καθηγητής της έδρας στο αυτό πανεπιστήμιο στο οποίο και δίδαξε μέχρι τον θάνατό του το 1883.
Ποτέ δεν πήρε πτυχίο στα προγράμματα σπουδών που ακολούθησε αλλά του απονεμήθηκαν τιμητικά τίτλοι σπουδών για το σημαντικό έργο στο οποίο είχε αφιερώσει τη ζωή του. Θεωρείται από τους πιο εκκεντρικούς καθηγητές του Χάρβαρντ, πάντα κλεισμένος στο μικρό φοιτητικό του διαμέρισμα, απότομος ως προς τους επισκέπτες αλλά γλυκύτατος με τους μαθητές του. Άριστος γνώστης της Ελληνικής αλλά και λάτρης της Αραβικής και Αγγλικής φιλολογίας.
Απεβίωσε το 1883 στο Καίμπριτζ της Μασαχουσέτης.
Συγγράμματα
Ο Σοφοκλής Ευαγγελινός Αποστολίδης εκτός των πολλών διδακτικών του συγγραμμάτων συνέγραψε και εξέδωσε το 1870 το πολύτιμο λεξικό της ελληνικής γλώσσας της ρωμαϊκής και βυζαντινής περιόδου όπου καλύπτει τη χρονική περίοδο από το 146 π.Χ. μέχρι το 1100.
Πηγές
Κατηγορία:Έλληνες λεξικογράφοι Κατηγορία:Έλληνες πανεπιστημιακοί Κατηγορία:Ελληνοαμερικανοί
Κωνστάντιος Ματουλόπουλος
Ο Κωνστάντιος ήταν Έλληνας κληρικός, Μητροπολίτης του Οικουμενικού Πατριαρχείου.
Βιογραφία
Γεννήθηκε το 1841 στην οικογένεια Ματουλόπουλου στο εγκαταλειμμένο χωριό Πάδη ή στην Κοζάνη από οικογένεια που καταγόταν από τον Μικρόβαλτο. Το 1872 αποφοίτησε από τη Θεολογική Σχολή του Πανεπιστημίου Αθηνών. Χειροτονήθηκε διάκονος από τον επίσκοπο Ευγένιο Σερβίων στον οποίο διακόνησε για 6 χρόνια. Από το 1874 υπηρέτησε ως αρχιδιάκονος στη μητρόπολη Θεσσαλονίκης. Τον Μάρτιο του 1876, η Σύνοδος της Επισκοπής Θεσσαλονίκης στον ναό του Αγίου Δημητρίου τον εξέλεξε Επίσκοπο Αρδαμερίου στη Γαλάτιστα. Χειροτονήθηκε στις 7 Μαρτίου στην ίδια εκκλησία. Η χειροτονία πραγματοποιήθηκε από τον Μητροπολίτη Ιωακείμ της Θεσσαλονίκης μαζί με τους Μητροπολίτες Ιερόθεο Βοδενών, Κωνσταντίνο Κασσάνδρας, και τους Επισκόπους Ιερεμία Καμπανίας και Μελέτιο Πολυανής και τον πρώην Επίσκοπο Αρδαμερίου Άνθιμο. Παρέμεινε σε αυτή τη θέση για 14 χρόνια. Στις 29 Ιουλίου 1889, έγινε Μητροπολίτης Σερβίων και Κοζάνης αλλά τρία χρόνια αργότερα, στις 30 Απριλίου (ή την 1η Μαΐου) 1892, μεταφέρθηκε στη Μητρόπολη Δρυινουπόλεως. Στις 31 Μαΐου 1894, επέστρεψε στην Κοζάνη, όπου παρέμεινε μέχρι τον θάνατό του στις 14 Ιουνίου 1910.
Μιχάλης Ζαμπίδης
Ο Μιχάλης Ζαμπίδης (γενν. 15 Ιουλίου 1980) είναι Έλληνας αθλητής του κικ μποξ. Είναι κάτοχος 18 παγκόσμιων τίτλων και είναι διεθνώς γνωστός με το προσωνύμιο «Iron Mike» (Σιδερένιος Μιχάλης). Έχει στο ενεργητικό του 180 αγώνες κατά τους οποίους μετράει 158 νίκες και 87 νοκ άουτ.
Βιογραφία
Γεννήθηκε στην Αθήνα στις 15 Ιουλίου 1980. Ο πατέρας του είναι Έλληνας ποντιακής καταγωγής. Ξεκίνησε από τα έξι του χρόνια τον αθλητισμό με κλασική γυμναστική και συνέχισε με Σότοκαν καράτε στο οποίο πήρε καφέ ζώνη. Ασχολήθηκε επίσης και με το Μουάι Τάι. Παράλληλα άρχισε Kickboxing και κατέκτησε το πρωτάθλημα Kickboxing Ελλάδος στη κατηγορία Junior. Μετά από αυτό αφιερώθηκε επαγγελματικά στο Kickboxing.
Στα 16 του προτάθηκε για μια θέση στο Βιβλίο Ρεκόρ Γκίνες, έχοντας πετύχει 48 νοκ άουτ επί αντιπάλων σε 60 αγώνες.
Το Μάρτιο του 2008 πρώτευσε στο τουρνουά Νο Ρισπέκτ 4 (No Respect 4) στο στάδιο «Βόνταφον Αρίνα», στη Μελβούρνη. Νίκησε στα σημεία τον Αυστραλό πρωταθλητή στα 70 κ. Daniel «The Rock» Dawson.
Στις 31 Ιανουαρίου του 2009 κατέκτησε τη 155η νίκη του επί του Δανού πρωταθλητή Ρασάν Μουχαρέμπ, σε τουρνουά στο Ηράκλειο Κρήτης, που διοργανώθηκε από τον Αθλητικό Σύλλογο «Minoas Boxing Club» της μεγάλης ομαδας πυγμαχίας του Ηρακλειού που διωργανώνει κάθε χρόνο το Minoas Cup.
Το 2010 συμμετείχε στο τηλεοπτικό σόου Dancing with the stars, όπου αναδείχτηκε 5ος.
Τον Μάιο του 2010 δημιούργησε την πρώτη του σχολή / γυμναστήριο, το ZAMBIDIS CLUB στην περιοχή της Γλυφάδας.
Στα τέλη του 2010 κατέκτησε την 3η θέση στο Κ-1 ΜΑΧ στην Ολυμπιάδα του αθλήματος στην Ιαπωνία, ενώ σε παγκόσμια ψηφοφορία που διεξήγαγε η διοργανώτρια του Κ-1 μέσω της επίσημης ιστοσελίδας της, ο Iron Mike ανακηρύχθηκε «MVP» της διοργάνωσης με το εντυπωσιακό ποσοστό 42,6%. Επίσης το 2012 κατέκτησε ξανά την 3η θέση στο K-1 WORLD MAX, που έγινε στο κλειστό του Ο.Α.Κ.Α. στην Αθήνα.
Το 2015 ο Έλληνας πρωταθλητής νίκησε τον Αυστραλό Στιβ Μόξον, με ομόφωνη απόφαση των κριτών στον τελευταίο αγώνα της καριέρας του και γνώρισε την αποθέωση από περίπου 7.000 θεατές, που βρέθηκαν στο Στάδιο Ειρήνης και Φιλίας.
Τον Οκτώβριο του 2017 συμμετείχε στο τηλεοπτικό ριάλιτι επιβίωσης Nomads.
Τον Μάρτιο του 2019 επέστρεψε στην ενεργό δράση και έπειτα από απουσία 3,5 χρόνων νίκησε τον Βενεζουελανό Αντόνιο Γκόμες σε αγώνα επαγγελματικής πυγμαχίας.
Προσωπική ζωή
Στις 16 Μαΐου 2022 έγινε για πρώτη φορά πατέρας αφού η σύντροφος και μετέπειτα σύζυγός του από τις 17 Ιουνίου της επόμενης χρονιάς, Μαρία Ντάσιου γέννησε τις δίδυμες κόρες τους.
Εξωτερικοί σύνδεσμοι
Κατηγορία:Έλληνες αθλητές του κικ μπόξινγκ
Πρωτάθλημα πετοσφαίρισης Α' εθνικής κατηγορίας ανδρών 1985-1986
Το πανελλήνιο πρωτάθλημα πετοσφαίρισης Α' Εθνικής κατηγορίας της σεζόν 1985/86 ξεκίνησε στις 19 Οκτωβρίου του 1985 και ολοκληρώθηκε στα μέσα Μαΐου του 1986. Βασικοί ανταγωνιστές για τον τίτλο ήταν ο Παναθηναϊκός, ο Ολυμπιακός και ο Άρης. Μετά τις ήττες του Άρη, από τον Παναθηναϊκό με 1-3 μέσα στη Θεσσαλονίκη στις 8 Φεβρουαρίου του 1986 και τον ΠΑΟΚ με 3-2 την 1η Μαρτίου του ίδιου έτους, ουσιαστικά έμειναν να αγωνίζονται για τον τίτλο ο Παναθηναϊκός με τον Ολυμπιακό. Οι δύο ομάδες είχαν μία νίκη εκατέρωθεν στα μεταξύ τους παιχνίδια αλλά ο Ολυμπιακός υπολείπονταν του Παναθηναϊκού κατά ένα βαθμό λόγω της ήττας του στη Θεσσαλονίκη από τον Άρη με 3-1 για την 9η αγωνιστική, γεγονός που απέβει μοιραίο για την τελική έκβαση του πρωταθλήματος.
Βαθμολογία
B=Βαθμοί, Α=Αγώνες, Ν=Νίκες, Η=Ήττες, ΣΥ=Σετ υπέρ, ΣΚ=Σετ κατά
Βαθμολογικό σύστημα: 2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).
Λουίς Νικολάο
Ο Λουίς Νικολάο (Luis Alberto Nicolao, 28 Ιουνίου 1944) είναι πρώην Αργεντινός κολυμβητής, που το 1962 κατέρριψε στο Ρίο ντε Τζανέιρο δύο φορές το παγκόσμιο ρεκόρ στα 100 μέτρα πεταλούδα ανδρών. Την πρώτη φορά ήταν στις 24 Απριλίου, με επίδοση 58.4, και τη δεύτερη φορά στις 27 Απριλίου, με επίδοση 57.0.
Παραπομπές
Κατηγορία:Αργεντινοί αθλητές της κολύμβησης
Μεριφόν
Το Μεριφόν (γαλλικά: Mérifons, οξιτανικά: Merifonts) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μεριφονουά (γαλλικά: Mérifonois).
Εξωτερικοί σύνδεσμοι
Κατηγορία:Κοινότητες του Ερώ
1377
Η τρέχουσα σελίδα αφορά το έτος 1377 κατά το Γρηγοριανό ημερολόγιο
Θάνατοι
Κατηγορία:Έτη
Μιασνικιάν
Το Μιασνικιάν (αρμενικά: Մյասնիկյան) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 4,523 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Ούου χάττα
Το Ούου χάττα (Όντια: ଓଉ ଖଟା) ή Ου Τένγκα (Ασσαμικά) είναι μια γλυκόξινη σάλτσα φτιαγμένη από μήλο ελέφαντα (ούου) Dillenia indica με τζάγκερι στα Ινδικά κρατίδια  Οντίσα και Άσαμ κυρίως στη μεταμουσωνική εποχή. Μερικές φορές το ούου προστίθεται σε νταλ ή ντάλμα. Είναι πλούσιο σε βιταμίνη C.
Ιστορία
Σύμφωνα με τους λαϊκούς μύθους των Ορίγια το φυτό Ούου συναντόταν μόνο στο Παράδεισο. Η θεά Παρβάτι το έφερε στη γη, μαζί με το άμπελο ινδοκάρυδου.
Παραλλαγές και μέθοδοι
Ως ξινό φρούτο, μαγειρεύται με τζάγκερι ή ζάχαρη. Οι άνθρωποι στους οποίους δεν αρέσει η ζάχαρη επίσης το προετοιμάζουν με πάστα μουστάρδας και σκόρδου  με βάση το ζωμό μαζί με το κόκκινο τσίλι σε σκόνη.
Εξωτερικοί σύνδεσμοι
Κατηγορία:Κουζίνα των Όντια Κατηγορία:Ασσαμική κουζίνα
Υπνόσακος
thumb|300x300px|Ένας υπνόσακος "μούμια" Ο υπνόσακος είναι ένα υφασμάτινο κάλυμμα με μόνωση, που συνήθως κλείνει με φερμουάρ και δημιουργεί ένα ζεστό χώρο για να κοιμηθεί κανείς σε εξωτερικούς χώρους (για παράδειγμα στην κατασκήνωση, ορειβασία, πεζοπορία κ.λπ). Ο πρωταρχικός του σκοπός είναι να παρέχει την απαραίτητη ζέστη και θερμική μόνωση μέσω του μονωτικού υλικού που περιέχει (συνθετικό ή πούπουλα).
Εξωτερικά, ο υπνόσακος αποτελείται συνήθως από κάποιο υδρόφοβο ή αδιάβροχο ύφασμα (συνήθως πολυεστερικό) που προστατεύει από την υγρασία ή μια ελαφριά βροχή. Ταυτόχρονα, παρέχει επίσης αντιανεμική προστασία και προστατεύει από τον αέρα. Ο υπνόσακος χρησιμοποιείται σχεδόν πάντα σε συνδυασμό με μια σκηνή, που προστατεύει πολύ καλύτερα από τη βροχή και τον άνεμο. Επίσης, μαζί με τον υπνόσακο συνήθως χρησιμοποιείται και κάποιου είδους υπόστρωμα (φουσκωτό, αυτοφούσκωτο ή απλό) το οποίο μονώνει από την υγρασία και το κρύο του εδάφους, προστατεύει τον υπνόσακο από τις ανωμαλίες του εδάφους και κάνει πιο αναπαυτικές τις συνθήκες ύπνου. Αν το έδαφος είναι αρκετά βρεγμένο ή βρώμικο, μερικές φορές τοποθετείται ένας απλός πλαστικός μουσαμάς κάτω από το υπόστρωμα για ακόμα περισσότερη προστασία από την υγρασία.
Κατηγορία:Εξοπλισμός Κατηγορία:Ορειβασία
Έμβλημα της Γαλλικής Πολυνησίας
Στο έμβλημα της Γαλλικής Πολυνησίας κυρίαρχα σύμβολα είναι ο Ήλιος, η θάλασσα και το κατ΄ εξοχήν μέσο επικοινωνίας η σχεδία καταμαράν. Υιοθετήθηκε με απόφαση της Συνέλευσης της Γαλλικής Πολυνησίας, στις 23 Νοεμβρίου 1984.
Συγκεκριμένα αυτά φέρονται επί δίσκου που χωρίζεται οριζόντια λίγο χαμηλότερα του μέσου σε δύο ημικύκλια. Στο κάτω ημικύκλιο φέρονται εναλλάξ πέντε λευκές και πέντε γαλάζιες κυματοειδείς λωρίδες αντίστροφα μεταξύ τους ξεκινώντας από πάνω προς τα κάτω με λευκή και καταλήγοντας σε μπλε. Στο άνω ημικύκλιο φέρονται δέκα πεπλατυσμένες ομόκεντρες κίτρινες ακτίνες που καλύπτουν όλο το επίπεδο. Στο κέντρο του εθνοσήμου φέρεται ερυθρόμορφη καλλιτεχνική ορθόπλωρη απεικόνιση σχεδίας καταμαράν όπου μεταξύ των δύο πλωτήρων φέρονται πέντε καφέ ανθρωπόσχημες παραστάσεις των ερετών που συμβολίζουν τις ισάριθμες διοικητικές περιφέρειες του νησιωτικού κράτους. Υπεράνω αυτών και μέχρι της περιφέρειας απεικονίζεται το ερυθρόμορφο πηδάλιο του σκάφους ως σύμβολο ενότητας.
Το έμβλημα αυτό φέρεται επίσης και στο κέντρο της σημαίας του κράτους.
Εξωτερικοί σύνδεσμοι
Γαλλική Κατηγορία:Γαλλική Πολυνησία
Μινέρβ (Ερώ)
Το Μινέρβ (γαλλικά: Minerve, οξιτανικά: Menèrba) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μινερβουά (γαλλικά: Minervois).
Παραπομπές
Κατηγορία:Κοινότητες του Ερώ
Τζέραλντ Φορντ
Ο Τζέραλντ Ράντολφ Φορντ τζούνιορ (Gerald Rudolph Ford Jr., Ομάχα, 14 Ιουλίου 1913 - Ρίβερσαϊντ, 26 Δεκεμβρίου 2006), ήταν Αμερικανός πολιτικός που υπηρέτησε ως ο 38ος Πρόεδρος των Ηνωμένων Πολιτειών (1974-1977) και ως 40ος Αντιπρόεδρος των Ηνωμένων Πολιτειών (1973-1974). Ήταν ο μοναδικός Πρόεδρος και Αντιπρόεδρος των ΗΠΑ, που ανέλαβε στα αξιώματα, χωρις να εκλεχθεί από το εκλεκτορικό κολλέγιο.
Βιογραφία
Ο Τζέραλντ Φορντ, γεννήθηκε ως Λέσλι Λιντς Κινγκ τζούνιορ, στην Ομάχα της Νεμπράσκα στις 14 Ιουλίου 1913. Μεγάλωσε στο Γκραντ Ράπιντς του Μίσιγκαν. Σπούδασε Οικονομικά στο Πανεπιστήμιο του Μίσιγκαν (1935) και Νομική στο Πανεπιστήμιο του Γέιλ (1941). Στα νεανικά του χρόνια, ασχολήθηκε με το ποδόσφαιρο και γενικότερα με τον αθλητισμό. μικρογραφία|244x244εσ|Ο Τζέραλντ Φορντ σε ηλικία 20 ετών (1933), παίζει ποδόσφαιρο στην ομάδα του [[Πανεπιστήμιο του Μίσιγκαν|Πανεπιστημίου του Μίσιγκαν]]
Πολιτική
Το 1946, ο Τζέραλντ Φορντ, εντάχθηκε στο Ρεπουμπλικανικό Κόμμα.
Αντιπρόεδρος των Ηνωμένων Πολιτειών (1973-1974)
Ύστερα από την παραίτηση του τότε Αντιπροέδρου του Νίξον, Σπύρο Άγκνιου, στις 10 Οκτωβρίου 1973, η θέση του Αντιπροέδρου των ΗΠΑ έμεινε κενή. Έτσι, ο Νίξον, αφού συμβουλεύτηκε ανώτερα μέλη του Κογκρέσου, κατέληξε στο να επιλέξει Αντιπρόεδρό του, τον Ηγέτη της Μειοψηφίας της Βουλής, Τζέραλντ Φορντ, κάτι που ο ίδιος ο Φορντ, αποδέχθηκε. Η Γερουσία των ΗΠΑ, επικύρωσε την θέση του στις 27 Νοεμβρίου, και η Βουλή των Αντιπροσώπων στις 6 Δεκεμβρίου του 1973 την επιβεβαίωσε, έτσι ο Τζέραλντ Φορντ, ορκίστηκε την ίδια μέρα, ως ο 40ος Αντιπρόεδρος των Ηνωμένων Πολιτειών.
Πρόεδρος των Ηνωμένων Πολιτειών (1974-1977)
μικρογραφία|247x247εσ|Ο Φορντ, ορκιζόμενος ως [[Πρόεδρος των Ηνωμένων Πολιτειών|Πρόεδρος των ΗΠΑ, στις 9 Αυγούστου 1974.]] Λόγω της εμπλοκής του στο Σκάνδαλο του Γουότεργκεϊτ, ο Ρίτσαρντ Νίξον, αναγκάστηκε να παραιτηθεί από το αξίωμα του Προέδρου των ΗΠΑ την 9η Αυγούστου 1974. Αυτόματα, σύμφωνα με το σύνταγμα, ο Τζέραλντ Φορντ, ανέλαβε 38ος Πρόεδρος των ΗΠΑ και ορκίστηκε την ίδια μέρα. Ήταν ο μοναδικός Πρόεδρος στην ιστορία των Ηνωμένων Πολιτειών, που δεν εξελέγη από τον λαό και το εκλεκτορικό κολλέγιο. Παρέμεινε στο αξίωμα, έως τη λήξη της θητείας του Νίξον, δηλαδή έως τις 20 Ιανουαρίου 1977.
Προεδρικός Υποψήφιος του Ρεπουμπλικανικού Κόμματος (1976)
Ο Φορντ, δέχθηκε (σχετικά απρόθυμα βέβαια), να κάνει προεκλογική εκστρατεία για την προεδρική εκλογή του 1976. Ο ίδιος, κατάφερε να κερδίσει το χρίσμα του Ρεπουμπλικανικού Κόμματος για την προεδρία από τον τότε Κυβερνήτη της Καλιφόρνιας, Ρόναλντ Ρήγκαν.
Τελικά, ο Τζέραλντ Φορντ, δεν κατάφερε να κερδίσει τις προεδρικές εκλογές από τον υποψήφιο του Δημοκρατικού Κόμματος, Τζίμι Κάρτερ, από τον οποίο έχασε με μέτρια διαφορά λαϊκής ψήφου (48,0% έναντι 50,1%) και σχετικά αυξημένη διαφορά, από το εκλεκτορικό κολλέγιο (240 εκλεκτορικές ψήφους έναντι 297 όπου έλαβε και νίκησε ο Κάρτερ).
Σημειώσεις
Μέχρι τον θάνατο του Τζωρτζ Μπους του πρεσβύτερου τον Νοέμβριο του 2018, αποτελούσε τον μακροβιότερο (πρώην) πρόεδρο των ΗΠΑ. Είναι ο μοναδικός πρόεδρος των Ηνωμένων Πολιτειών που υπηρέτησε σε αυτή τη θέση χωρίς να έχει εκλεγεί απευθείας είτε στη θέση του προέδρου είτε του αντιπροέδρου, αλλά κατά τις διατάξεις της 25ης τροποποίησης του Αμερικανικού Συντάγματος περί αναπλήρωσης του προέδρου και του αντιπροέδρου. Το Δεκέμβριο του 1973 εξελέγη κατόπιν προτάσεως του Προέδρου Ρίτσαρντ Νίξον από το Κογκρέσο στο αξίωμα Αντιπροέδρου, το οποίο είχε μείνει κενό λόγω της παραίτησης του ελληνικής καταγωγής Αντιπροέδρου Σπίρο Άγκνιου υπό το βάρος κατηγοριών για φοροδιαφυγή και ξέπλυμα χρήματος. Στη συνέχεια τον Αύγουστο του 1974 ορκίστηκε Πρόεδρος μετά από την παραίτηση του Νίξον κάτω από το βάρος του σκανδάλου Γουότεργκεϊτ. Ήταν πρόεδρος από τις 9 Αυγούστου 1974 έως τις 20 Ιανουαρίου 1977. Η θητεία του χαρακτηρίστηκε, όπως και του διαδόχου του Τζίμμυ Κάρτερ, από την προσπάθεια προσέγγισης Ανατολής-Δύσης. Ηττήθηκε στις εκλογές του Νοεμβρίου του 1976 από τον υποψήφιο του Δημοκρατικού κόμματος Κάρτερ.
Προσωπική Ζωή
Ο Φορντ, παντρεύτηκε στο Γκραντ Ράπιντς του Μίσιγκαν, το 1948, την Μπέτι Μπλούμερ, με την οποία απέκτησαν τέσσερα παιδιά. Ήταν αριστερόχειρας.
Θάνατος
Απεβίωσε στο Ρίβερσαϊντ της Καλιφόρνια, στις 26 Δεκεμβρίου 2006, σε ηλικία 93 ετών.
Παραπομπές
Κατηγορία:Πρόεδροι των ΗΠΑ Κατηγορία:Αντιπρόεδροι των ΗΠΑ Κατηγορία:Πολιτικοί των ΗΠΑ Κατηγορία:Αμερικανοί πολιτικοί Κατηγορία:Αμερικανοί αθλητές
Κωνσταντίνος Νικολαΐδης
Ο υποστράτηγος Κωνσταντίνος Νικολαΐδης υπήρξε αγωνιστής της Ελληνικής επανάστασης.
Βιογραφικά στοιχεία
Γεννήθηκε στην Κωνσταντινούπολη στις 18 Φεβρουαρίου 1802. Ο πατέρας του ήταν έμπορος και μόλις εκ θαύματος σώθηκε από τις σφαγές που επακολούθησαν μετά τον απαγχονισμό του Γρηγορίου του Ε'. Κατέφυγε στην Οδησσό της Ρωσίας, αφού προηγουμένως φρόντισε να φυγαδεύσει για το ίδιο μέρος και τα παιδιά του, Κωνσταντίνο, Ιωάννη και Αλέξανδρο με ένα καράβι από την Κεφαλλονιά.
Ο Κωνσταντίνος στην Οδησσό μπήκε σε ρωσικό σχολείο και παρέμεινε εκεί σπουδάζοντας μέχρι το 1822. Έμαθε άριστα τα Γαλλικά και κατά τα άλλα ήταν πολύ καλός μαθητής, αλλά καιγόταν από την επιθυμία να γυρίσει στην πατρίδα του. Μια μέρα το έσκασε από την σχολή και μπήκε σε καράβι που τον έβγαλε στο Ναύπλιο το 1824. Εκεί κατατάχτηκε ως εθελοντής στον τακτικό στρατό και τοποθετήθηκε στον Α' λόχο υπό τις διαταγές του φιλέλληνα Γερμανού Δουζουρδουί.
Συμμετείχε σε όλες τις μάχες του τακτικού στρατού και πήρε προαγωγή μέχρι τον βαθμό του λοχαγού.
Τιμήθηκε με το παράσημο των Ανώτατων Ταξιαρχών.
Απεβίωσε στις 8 Μαρτίου 1890.
Πηγές
Κατηγορία:Έλληνες επαναστάτες Κατηγορία:Αγωνιστές του 1821 Κατηγορία:Έλληνες αξιωματικοί του πεζικού
Ζητείται επειγόντως γαμπρός
Το Ζητείται επειγόντως γαμπρός είναι μια κινηματογραφική ταινία που γυρίστηκε το 1971 σε σενάριο και σκηνοθεσία του Αλέκου Σακελλάριου.
Πλοκή
Η Ρένα Παπαρόδου (Ρένα Βλαχοπούλου), μια ώριμη γοητευτική γυναίκα, ευκατάστατη οικονομικά, πετυχημένη επιχειρηματίας με κόρη της παντρειάς αλλά χήρα, ψάχνει απελπισμένα κάποιον σύντροφο, σε μικρότερες ή μεγαλύτερες ηλικίες από την ίδια.
Η Ρένα δοκιμάζει μια σειρά από απογοητεύεσεις, τόσο από τον νεαρό Ντίμη (Παύλος Λιάρος), όσο κι απ' τον γοητευτικό πλέι μπόι Άγγελο (Ανδρέας Μπάρκουλης) Και οι δυο τους, ενώ φλερτάρουν τη Ρένα, τελικά ενδιαφέρονται για την κόρη της, την όμορφη Πίτσα (Μπέτυ Λιβανού), που διαθέτει και σεβαστή προίκα. Η ιστορία επαναλαμβάνεται και όταν ένας υπάλληλος της Ρένας, ο κύριος Χαραλαμπίδης (Βάσος Ανδρονίδης), προσπαθεί να την ξεμοναχιάσει, εκείνος όμως για τελείως διαφορετικό σκοπό, αφού θέλει να δανειστεί από εκείνη κάποιο χρηματικό ποσό που έχει ανάγκη. Τελικά, η Ρένα θα καταλήξει με κάποιον συνομίληκό της, που την καταλαβαίνει καλύτερα, τον δικηγόρο Θόδωρο Γιαμαλάκη (Ανδρέας Φιλιππίδης).
Παραγωγή
Η ταινία έκανε πρεμιέρα στις 11 Νοεμβρίου 1971. Κόβοντας 327.366 εισιτήρια, κατατάχθηκε στην 6η θέση ανάμεσα σε 90 ταινίες της ίδιας σεζόν. Κυκλοφόρησε και με τη μορφή ντιβιντί στις 22 Νοεμβρίου 2005.
Πρόκειται για την τρίτη από τις τέσσερις συνολικά κινηματογραφικές διασκευές της θεατρικής επιτυχίας των Σακελλάριου - Γιαννακόπουλου "Δελησταύρου και Υιός". Η πρώτη ήταν η ομότιτλη ταινία του Αλέκου Σακελλάριου με πρωταγωνιστή τον Βασίλη Λογοθετίδη (1957), η δεύτερη το Υιέ μου... Υιέ μου... του Γρηγόρη Γρηγορίου με πρωταγωνιστή τον Λάμπρο Κωνσταντάρα (1965) και η τέταρτη το Η μανούλα, το μανούλι και ο παίδαρος του Κώστα Καραγιάννη, πάλι με τη Βλαχοπούλου στον πρωταγωνιστικό ρόλο (1982).
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1971 Κατηγορία:Ταινίες παραγωγής Φίνος Φιλμ Κατηγορία:Ελληνόφωνες ταινίες Κατηγορία:Ταινίες σε σκηνοθεσία Αλέκου Σακελλάριου Κατηγορία:Ταινίες σε σενάριο Αλέκου Σακελλάριου Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στην Ελλάδα Κατηγορία:Ταινίες με μουσική σύνθεση Γιώργου Κατσαρού Κατηγορία:Ελληνικές αισθηματικές κωμικές ταινίες
Χρυσές Σφαίρες του 1944
Καλύτερη ταινία
Ο Δρόμος της Αγάπης σε σκηνοθεσία του Λίο ΜακΚάρεϊ
Καλύτερος ηθοποιός σε πρωταγωνιστικό ρόλο
Αλεξάντερ Νοξ - Πρόεδρος Γουίλσον
Καλύτερη ηθοποιός σε πρωταγωνιστικό ρόλο
'Ίνγκριντ Μπέργκμαν - Φωταέριο''
Δεύτερου ανδρικού ρόλου
'Μπάρι Φιτζέραλντ - Going My Way''
Δεύτερου γυναικείου ρόλου
'Άνιες Μούρχεντ - Mrs. Parkington''
Καλύτερος σκηνοθέτης
'Λίο ΜακΚάρεϊ - Ο Δρόμος της Αγάπης''
Παραπομπές
Κατηγορία:Τελετές απονομής βραβείων Χρυσές Σφαίρες Κατηγορία:Κινηματογραφικά γεγονότα του 1945
1378
Θάνατοι
Κατηγορία:Έτη
Μεταγωγέας
Ο μεταγωγέας (αγγλικά: switch) είναι μια ηλεκτρονική συσκευή που χρησιμοποιείται σε δίκτυα υπολογιστών. Αποτελεί ένα συνδυασμό της πλήμνης (Hub) και της γέφυρας. Στην αρχή οι μεταγωγείς χρησιμοποιήθηκαν σε δίκτυα τύπου Ethernet, ενώ σήμερα, κυκλοφορούν μεταγωγείς και για άλλου τύπου πρωτόκολλα όπως για παράδειγμα FDDI, ATM.
Προσφέρουν ταχύτητες της τάξης των Gigabits. Μπορούν να πάρουν τη θέση της πλήμνης χωρίς να γίνει καμιά απολύτως επανασχεδίαση στο δίκτυο, αλλά προσθέτοντας επιπλέον εύρος ζώνης στους συνδεδεμένους σταθμούς εργασίας.
Οι περισσότερες σήμερα σχεδιάσεις τοπικών δικτύων γίνονται με δίκτυα τύπου Ethernet και τα βασικότερα δομικά στοιχεία αποτελούν οι μεταγωγείς για Ethernet.
Το κύριο χαρακτηριστικό του μεταγωγέα είναι ότι κάθε θύρα του προσφέρει καθορισμένο εύρος ζώνης, σε αντίθεση με την πλήμνη, όπου όλες οι συσκευές που συνδέονται σε αυτήν μοιράζονται το εύρος ζώνης του μέσου. Επίσης κάθε θύρα του μεταγωγέα αποτελεί ξεχωριστό πεδίο διενέξεων (collision domain).
Ο μεταγωγέας δημιουργεί πίνακες προώθησης όπως και οι γέφυρες και χρησιμοποιεί τον αλγόριθμο Spanning tree.
Σε περίπτωση που δύο σταθμοί θέλουν να επικοινωνήσουν και βρίσκονται σε διαφορετικές πόρτες του μεταγωγέα (unicast πλαίσιο) ο μεταγωγέας εξετάζει τον πίνακα προώθησης για να βρει τη διεύθυνση MAC προορισμού και σε ποια θύρα να το προωθήσει. Έτσι αφού βρεθεί η καταχώρηση θα σταλθεί το πακέτο στην κατάλληλη πόρτα. Με αυτόν τον τρόπο ο μεταγωγέας μειώνει την κίνηση και τις διενέξεις και αυξάνει την επίδοση του δικτύου, αυξάνοντας ουσιαστικά το διαθέσιμο εύρος ζώνης των σταθμών εργασίας.
Οι μεταγωγείς έχουν τη δυνατότητα δύο καταστάσεων λειτουργίας:
Η λειτουργία cut-through είναι γρηγορότερη από την store and forward.
Πηγές
Κατηγορία:Μετάδοση δεδομένων Κατηγορία:Δίκτυα υπολογιστών
Νορ Κεσαριά
Το Νορ Κεσαριά (αρμενικά: Նոր Կեսարիա) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,506 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Σημαία της Μάλτας
thumb|250px|right|[[Αρχείο:FIAV_111011.svg|23px Λόγος: 2:3]] thumb|250px|right|[[Αρχείο:FIAV_000100.svg|23px Πολιτικό έμβλημα. Λόγος: 2:3]]
Η σημαία της Μάλτας είναι βασικά δίχρωμη (με λευκό και κόκκινο). Σύμφωνα με την παράδοση τα χρώματα της σημαίας δόθηκαν από τον Κόμη Ρογήρο Α΄ της Σικελίας το 1091.
Στην επάνω γωνία όπως κυματίζει η σημαία (στο τετράγωνο του άσπρου φόντου) είναι ο Σταυρός του Γεωργίου, με κόκκινο περίγραμμα. Το κόκκινο χρώμα είναι 50% κόκκινο του ρουμπινιού και 50% κόκκινο της φωτιάς. Με τον Σταυρό αυτό βραβεύτηκε όλος ο πληθυσμός της Μάλτας από τον βασιλιά Γεώργιο ΣΤ' για την «εξαιρετική γενναιότητα και τόλμη» του στη διάρκεια του Δεύτερου Παγκόσμιου Πολέμου.
Η σημαία αυτή καθιερώθηκε στις 21 Σεπτεμβρίου 1964, όταν η χώρα έγινε ανεξάρτητη. Η σημαία της Μάλτας κατέχει τη διεθνή πρωτοτυπία να είναι η μόνη εθνική σημαία στον κόσμο που να φέρει το σχέδιο από μια άλλη χώρα (στην περίπτωση αυτή, το Ηνωμένο Βασίλειο).
Το πολιτικό έμβλημα είναι εντελώς διαφορετικό, καθώς δείχνει ένα κόκκινο φόντο, άσπρο στις άκρες με έναν λευκό Σταυρό της Μάλτας.
Παραπομπές
Μαλτα Σημαια
Αξιοπιστία της Βικιπαίδειας
Η αξιοπιστία της Βικιπαίδειας της αγγλικής γλώσσας σε σύγκριση με άλλες εγκυκλοπαίδειες και πιο εξειδικευμένες πηγές, έχει αξιολογηθεί με πολλούς τρόπους, όπως με στατιστική έρευνα, συγκριτική αξιολόγηση, ανάλυση του ιστορικού λημμάτων, καθώς και μέσω των πλεονεκτημάτων και των αδυναμιών που είναι εγγενείς στη διαδικασία επεξεργασίας της, διαδικασία που είναι μοναδική στη Βικιπαίδεια (στο εξής ΒΠ).
Ιστορικό
Μια μελέτη το 2005 στο επιστημονικό περιοδικό Nature ανάφερε ότι τα επιστημονικά λήμματα της ΒΠ πλησίασαν σε επίπεδο ακριβείας την Encyclopædia Britannica με την οποία είχαν και ένα παρόμοιο ποσοστό "σοβαρών λαθών". Τα συμπεράσματα της μελέτης (η οποία δεν αξιολογήθηκε από άλλους ειδικούς) μετέπειτα αναφέρθηκαν σε πολλά ειδησεογραφικά λήμματα, όπως του BBC. Αυτή η μελέτη του Nature αμφισβητήθηκε από την Encyclopædia Britannica, στην οποία απάντησε το Nature.
Μεταξύ 2008 και 2012 ένας αριθμός μελετών εξέτασε την αξιοπιστία λημμάτων της αγγλικής ΒΠ σε ιατρικά και επιστημονικά θέματα. Τουλάχιστον μία εξ αυτών, στον τομέα της παθολογίας, έκρινε ότι η (αγγλική) WP είναι «μια ενημερωτική και ακριβής πηγή για επιμόρφωση στην Παθολογία» και ότι «είναι δυνητικά ένα σημαντικό εργαλείο μάθησης για την γενιά του διαδικτύου». Αμφιβολίες για την αξιοπιστία της ΒΠ εκφράστηκαν από την Αμερικανική Εταιρεία Κλινικής Ογκολογίας (American Society of Clinical Oncology), και από μελέτες που δημοσιεύτηκαν στο Psychological Medicine (2012), και το European Journal of Gastroenterology and Hepatology.
Η ΒΠ είναι ανοικτή σε ανώνυμη επεξεργασία από οποιονδήποτε, έτσι ώστε συχνά γράφονται και ψευδείς ή παραπλανητικές πληροφορίες. Οι εκτιμήσεις της αξιοπιστίας της ΒΠ συνήθως περιλαμβάνουν και το κριτήριο του πόσο γρήγορα διαγράφονται αυτές οι ψευδείς πληροφορίες. Μια πρώιμη μελέτη που διεξήχθη από ερευνητές της ΙΒΜ το 2003, δύο χρόνια από την εγκατάσταση της Wikipedia, διαπίστωσε ότι "οι βανδαλισμοί συνήθως αποκαθίστανται πολύ γρήγορα, τόσο γρήγορα που οι περισσότεροι χρήστες δεν πρόκειται ποτέ να δουν τα αποτελέσματά της» και έτσι κατέληξε στο συμπέρασμα ότι η Wikipedia είχε "εκπληκτικά αποτελεσματική ικανότητα αυτο-ίασης". Ωστόσο, έχουν δεί τη δημοσιότητα αρκετά περιστατικά όπου ψευδείς πληροφορίες έχουν διατηρηθεί για μεγάλο χρονικό διάστημα στη ΒΠ. Για παράδειγμα, στη γαλλική ΒΠ αναρτήθηκε ένα λήμμα που παρουσίαζε κάποιον "Léon -Robert de L' Astran" ως  πλοιοκτήτη του 18ου αιώνα που έδρασε κατά της δουλείας, κάτι που οδήγησε την Σεγκολέν Ρουαγιάλ, υποψήφια για την προεδρία της Γαλλίας, να επαινέσει αυτό το υποτιθέμενο ιστορικό πρόσωπο. Όμως μια έρευνα φοιτητών διαπίστωσε αργότερα ότι το λήμμα ήταν μια φάρσα που ξεκίνησε από ένα ροταριανό κλάμπ, και ότι δεν υπήρξε ποτέ αυτός ο "de L' Astran".
Μοντέλο επεξεργασίας της Βικιπαίδειας
Η Βικιπαίδεια επιτρέπει την επεξεργασία από ανώνυμους χρήστες. Αυτός που συνεισφέρει σε ένα λήμμα δεν υποχρεούνται να παρέχει οποιαδήποτε προσωπικά στοιχεία, ούτε καν διεύθυνση ηλεκτρονικού ταχυδρομείου. Μια μελέτη του 2007 που έγινε στο Κολέγιο Ντάρτμουθ (Νιου Χάμσαϊρ, ΗΠΑ) επί της αγγλικής Wikipedia σημειώνει ότι, σε αντίθεση με το αναμενόμενο, ανώνυμοι συντάκτες ήταν μερικοί από τους πιο παραγωγικούς συντελεστές της Wikipedia σε έγκυρο περιεχόμενο. Η μελέτη του Dartmouth επικρίθηκε από τον John Timmer της Ars Technica – ιστοσελίδα τεχνολογικών νέων και πληροφόρησης - για μεθοδολογικές αδυναμίες και αναφέρει ότι το ερώτημα της ποιοτικής επεξεργασίας από ανώνυμους χρήστες παραμένει αναπάντητο.
Ενώ η ΒΠ έχει τη δυνατότητα για εξαιρετικά ταχεία ανάπτυξη βασιζόμενη σε μια ολόκληρη κοινότητα - κατά παρόμοιο τρόπο όπως και άλλα ανοιχτά  προγράμματα, όπως το Linux - πηγαίνει πιο πέρα και εμπιστεύεται την ίδια την κοινότητα για να αυτορρυθμίζεται και για να έχει καλύτερο ποιοτικό έλεγχο. Η Wikipedia έχει αξιοποιήσει το έργο εκατομμυρίων ανθρώπων για να παράγει τον μεγαλύτερο ιστότοπο γνώσης στον κόσμο, μαζί με το λογισμικό για να τον υποστηρίξει, με αποτέλεσμα να έχουν γραφτεί περισσότερα από δεκαεννέα εκατομμύρια λήμματα, σε περισσότερες από 280 διαφορετικές γλώσσες, σε λιγότερο από δώδεκα χρόνια. Για το λόγο αυτό, υπήρξε μεγάλο ενδιαφέρον για το εγχείρημα, τόσο ακαδημαϊκά όσο και από τομείς όπως η τεχνολογία των πληροφοριών, η επιχειρηματικότητα, η διαχείριση έργων, η μάθηση, η παραγωγή λογισμικού, άλλα συλλογικά έργα και η κοινωνιολογία. Ειδικοί από αυτούς τους τομείς προσπαθούν να διερευνήσουν αν το μοντέλο της Βικιπαίδειας μπορεί να παράγει προϊόν ποιότητας, αν αυτή η συνεργασία αποκαλύπτει κάτι για τους ανθρώπους, και αν η κλίμακα της συμμετοχής μπορεί να ξεπεράσει  τους επιμέρους περιορισμούς και την φτωχή επιμέλεια που ενδεχομένως προκύπτουν.
Κριτήρια αξιοπιστίας
Η αξιοπιστία των λημμάτων της ΒΠ μπορεί να μετρηθεί με τα ακόλουθα κριτήρια :
Πέρα από τα ανωτέρω "εσωτερικά" ποσοτικά στοιχεία, υπάρχουν "εξωτερικά" και "προσανατολισμένα προς την αγορά" κριτήρια που δείχνουν ότι ένα ευρύ κοινό εμπιστεύεται τη ΒΠ με τον ένα ή άλλο τρόπο. Για παράδειγμα, αναφέρεται ότι το 50% των ιατρών των ΗΠΑ έχουν συμβουλευτεί τη ΒΠ για θέματα υγείας.
Συγκριτικές μελέτες
Στις 24 Οκτ. 2005 η βρετανική εφημερίδα Guardian δημοσίευσε άρθρο με τίτλο "Μπορείτε να εμπιστεύεστε την Βικιπαίδεια;" όπου ομάδα (πάνελ) ειδικών εξέτασε επτά λήμματα σχετικά με την ειδικότητα του καθενός και βαθμολόγησε με άριστα το 10. Οι βαθμολογίες κυμάνθηκαν μεταξύ 0 και 8 με τα περισσότερα λήμματα να παίρνουν 5 έως 8 βαθμούς. Κριτική έγινε κυρίως για τα εξής: Επαινέθηκαν κυρίως τα εξής:
Τον Δεκέμβριο του 2005, το επιστημονικό περιοδικό Nature δημοσίευσε τα αποτελέσματα μιας απόπειρας τυφλής έρευνας, ζητώντας αξιολογήσεις της ακρίβειας ενός μικρού αριθμού άρθρων από την αγγλόφωνη Βικιπαίδεια και την Encyclopædia Britannica. Αυτή η μελέτη – που δεν αξιολογήθηκε από ειδικούς - βασίστηκε σε  42 άρθρα   σε επιστημονικά θέματα, περιλαμβανομένων των βιογραφιών  γνωστών επιστημόνων, που επιλέχθηκαν από το Nature. Τα άρθρα κρίθηκαν για την ακρίβειά τους από ανώνυμους ακαδημαϊκούς σχολιαστές, μια συνήθης πρακτική για την αξιολόγηση άρθρων σε επιστημονικά περιοδικά. Με βάση τα σχόλιά τους, τα άρθρα της Wikipedia βρέθηκε να  περιέχουν, κατά μέσο όρο , τέσσερα λάθη ή παραλείψεις, ενώ τα άρθρα της Britannica , κατά μέσον όρο  τρία. Μόνο 4 σοβαρά λάθη βρέθηκαν στην Βικιπαίδεια και 4 στην  Encyclopædia Britannica . Η μελέτη κατέληξε στο συμπέρασμα ότι "η [αγγλόφωνη] Wikipedia πλησιάζει τη Britannica  όσον αφορά την ακρίβεια των επιστημονικών πληροφοριών της", αν και τα άρθρα της Wikipedia ήταν συχνά «ανεπαρκώς δομημένα».
Η Encyclopædia Britannica εξέφρασε αντιρρήσεις, πράγμα που οδήγησε το Nature σε δημοσίευση περαιτέρω τεκμηρίωσης της μεθόδου της έρευνάς της. Με βάση τις εν λόγω πρόσθετες πληροφορίες, η Encyclopædia Britannica αρνήθηκε την εγκυρότητα της μελέτης του Nature , δηλώνοντας ότι αυτή είχε «μοιραία σφάλματα». Μεταξύ άλλων επικρίσεων η Britannica ανέφερε ότι χρησιμοποιήθηκαν αποσπάσματα και όχι πλήρη κείμενα κάποιων από τα άρθρα της, ότι ορισμένα από τα αποσπάσματα ήταν συλλογές που περιλάμβαναν άρθρα για νέους,  ότι το Nature  δεν έλεγξε τους ισχυρισμούς των αξιολογητών, και ότι πολλά σημεία που οι αξιολογητές επισημαίνουν ως σφάλματα ήταν ουσιαστικά διαφωνίες τους σε θέματα διατύπωσης. Η αντιπαράθεση μεταξύ Nature και Wikipedia συνεχίστηκε με την ανταλλαγή μερικών ακόμη επιστολών και κατόπιν πέρασε στη δημόσια αντιπαράθεση μέσω τρίτων, συχνά μέσω του διαδικτύου. Ένα από τα δημοσιευμένα άρθρα αναφέρει ότι η μελέτη του «Nature» είχε ανεπαρκή στατιστική μεθοδολογία, αφού έγινε χειροκίνητη επιλογή και σύγκριση 40 άρθρων από τις δύο εγκυκλοπαίδειες, ενώ η WP έχει δεκαπλάσια άρθρα από την Britanica. Επίσης δεν αναφέρει τα διαστήματα εμπιστοσύνης.
Πηγές
Κατηγορία:Βικιπαίδεια
Έιλις Μακόλγκαν
Η Έιλις Μακόλγκαν (γενν. 25 Νοεμβρίου 1990) είναι Σκωτσέζα αθλήτρια του στίβου που εξειδικεύεται στα 1500 και 5000 μέτρα, καθώς και στα 3000 μέτρα στιπλ.
Καριέρα
Είναι γεννημένη στο Νταντί της Σκωτίας, από τον Πίτερ Μακόλγκαν και τη Λιζ Μακόλγκαν. Μάλιστα, η μητέρα της, αργυρή Ολυμπιονίκης και παγκόσμια Πρωταθλήτρια Λιζ Μακόλγκαν είναι προπονήτρια της.
Συμμετείχε στους Ολυμπιακούς Αγώνες 2012 και 2016 με τη Μεγάλη Βρετανία.
Στο Ευρωπαϊκό Πρωτάθλημα Κλειστού Στίβου 2017 στο Βελιγράδι κατέκτησε το χάλκινο μετάλλιο στα 3000 μέτρα.
Στο Ευρωπαϊκό Πρωτάθλημα Στίβου 2018 κατέκτησε το ασημένιο μετάλλιο στα 5000 μέτρα, πίσω από τη Σιφάν Χασάν.
Παραπομπές
Κατηγορία:Βρετανίδες αθλήτριες του στίβου Μακόλγκαν Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Εκλογές στο Τουρκμενιστάν
Στο Τουρκμενιστάν εκλέγεται ο πρόεδρος και η Εθνοσυνέλευση. Η θητεία αμφότερων είναι πενταετής. Οι εκλογές έχουν επικριθεί για τον τρόπο διεξαγωγής τους.
1990
Στις πρώτες προεδρικές εκλογές, που διεξήχθησαν στην Σοσιαλιστική Σοβιετική Δημοκρατία της Τουρκμενίας στις 27 Οκτωβρίου 1990, κέρδισε ο μοναδικός υποψήφιος, Σαπαρμουράτ Νιγιαζόφ, με ποσοστό 98,3%. Η συμμετοχή στις εκλογές ήταν της τάξης του 96,7%.
1992
Ο Νιγιαζόφ επανεξελέγη στις εκλογές που έγιναν στις 21 Ιουνίου 1992, με ποσοστό 99,5% με συμμετοχή της τάξης του 99,8%.
2007
Μετά το θάνατο του Νιγιαζόφ, έγιναν εκλογές για νέο πρόεδρο στις 11 Φεβρουαρίου 2007. Ο Κουρμπανγκουλί Μπερντιμουχαμέντοφ εξελέγη με ποσοστό 89,2% των ψήφων και ανέλαβε αμέσως καθήκοντα.
Τεχνικές Αεροπορικές Εκμεταλλεύσεις—Εθνικές Αεροπορικές Γραμμές
Οι ΤΑΕ (Τεχνικές Αεροπορικές Εκμεταλλεύσεις) - Εθνικές Αεροπορικές Γραμμές συγκροτήθηκαν από την Ελληνική κυβέρνηση το 1951 ως ο εθνικός αερομεταφορέας της Ελλάδας. Η αεροπορική εταιρεία δραστηριοποιούνταν χωρίς ανταγωνισμό σε εθνικές διαδρομές και προσέφερε ένα μικρό αριθμό προορισμών σε πόλεις της Ευρώπης και της Μέσης Ανατολής. Η αεροπορική εταιρεία πωλήθηκε στον Αριστοτέλη Ωνάση το 1957 και την μετονόμασε σε Ολυμπιακή Αεροπορία